เสมา 1 เข้มดูแลสุขอนามัยในโรงเรียน เพื่อป้องกันการแพร่ระบาดโรคต่างๆ
นายณัฏฐพล ทีปสุวรรณ รมว.ศึกษาธิการ กล่าวภายหลังตรวจเยี่ยมเพื่อติดตามการจัดการเรียนการสอนของโรงเรียนอนุบาล วัดปรินายก และโรงเรียนวัดอัมรินทราราม กรุงเทพฯ ว่า ต้องการขับเคลื่อนนโยบายการเสริมสร้างสุขอนามัยในโรงเรียน เพราะเป็นเรื่องสำคัญที่รัฐบาลขอความร่วมมือจากกระทรวงศึกษาธิการ (ศธ.) ให้ช่วยดำเนินการในเรื่องนี้อย่างจริงจัง เนื่องจากขณะนี้ประเทศไทยกำลังเผชิญโรคระบาดจากไวรัสโคโรนา 19 และวิกฤติฝุ่น PM 2.5 ซึ่งรัฐบาลเองกำลังวางแนวทางการแก้ปัญหาให้เกิดขึ้นอย่างเป็นรูปธรรม ดังนั้นตนจึงอยากให้โรงเรียนทุกแห่งทั่วประเทศตระหนักเรื่องสุขอนามัยของนักเรียนให้มากขึ้น ไม่ว่าจะเป็นการประชาสัมพันธ์รณรงค์ให้ทุกคนได้รับรู้ถึงสุขอนามัยที่ถูกต้อง เช่น กินร้อนช้อนกลาง การล้างมือการสวมใส่หน้ากากอนามัย เป็นต้น รวมถึงการจัดการอาหารกลางวันนักเรียนก็ต้องถูกสุขอนามัยและมีอาหารให้ครบ 5 หมู่ด้วยก่อนหน้านี้ผมได้ลงพื้นที่เยี่ยมศูนย์บัญชาการเหตุการณ์การนำคนไทยกลับบ้าน กรณีไวรัสโคโรนา 19 ที่โรงพยาบาลอาภากรเกียรติวงศ์ ฐานทัพเรือสัตหีบ จังหวัดชลบุรี ซึ่งเจ้าหน้าที่กระทรวงสาธารณสุข (สธ.) ได้ฝากให้ ศธ.ดูแลเรื่องสุขอนามัยในโรงเรียนด้วยเช่นกัน เพราะเป็นสถานที่ที่เสี่ยงต่อการแพร่ระบาดของโรคต่างๆได้ง่าย เนื่องจากมีเด็กอยู่ร่วมกันเป็นจำนวนมาก ส่วนมาตรการแก้ไขปัญหาการจัดการฝุ่น PM 2.5 การป้องกันด้วยหน้ากากอนามัยยังไม่ใช่วิธีการแก้ปัญหา ซึ่งผมอยากให้ทุกคนช่วยกันลดวิกฤติฝุ่นด้วยตัวเราเองได้ เชื่ออีก 3-5 ปี เราจะผ่านวิกฤติมลพิษด้านสิ่งแวดล้อมต่างๆอย่างแน่นอน อย่างไรก็ตาม ผมได้มอบหมายให้สำนักงานคณะกรรมการการศึกษาขั้นพื้นฐาน (สพฐ.) ไปจัดทำมาตรการการส่งเสริมสุขอนามัยในโรงเรียนที่ถูกต้อง เพื่อนำไปสู่การปฏิบัติในสถานศึกษาทั่วประเทศแล้ว รมว.ศธ.กล่าว.
นายณัฏฐพล ทีปสุวรรณ รมว.ศึกษาธิการ กล่าวภายหลังตรวจเยี่ยมเพื่อติดตามการจัดการเรียนการสอนของโรงเรียนอนุบาล วัดปรินายก และโรงเรียนวัดอัมรินทราราม กรุงเทพฯ ว่า
ณัฏฐพล ทีปสุวรรณ,สุขอนามัยในโรงเรียน,โรคระบาด,ไวรัสโคโรนา,สุขอนามัยของนักเรียน,หน้ากากอนามัย